הרובע היהודי בלובלין

ממוזער|שבר מציור קיר בצ'כובקה ליד טאראסי זמקובה בלובלין, המציג מפה של הרובע היהודי (העתק של מפה משנת 1928)
ממוזער|הרובע היהודי למרגלות הטירה בשנת 1938
**הרובע היהודי בלובלין** (בפולנית: **Dzielnica żydowska w Lublinie**) הוקם בסוף המאה ה-14 ובתחילת המאה ה-15. הרובע התרכז סביב טירת לובלין, בלובלין והיה מיושב במשך מאות שנים על ידי יהודי העיר. בשנים 1942–1943 נהרס הרובע לחלוטין בהוראת הצבא הנאצי שכבש את העיר במהלך השואה בפולין.

## מיקום
יהודי לובלין התרכזו בעיקר סביב אזור הטירה וסביב רחוב לוברטובסקה (Lubartowska). החלק הקדום ביותר של הרובע, שהתפתח מן המאה ה-16, שכן באזורים הלחים והביצתיים מצפון ומצפון־מזרח לגבעת הטירה, שם עבר נתיב מסחר חשוב. מרכז הרובע היה רחוב שרוקה ורחוב יאטצ'נה. החלק העני ביותר של הרובע שכן בצדדים הדרומיים והמזרחיים של גבעת הטירה.

## היסטוריה
### שגשוג וחורבן
בסביבות שנת 1336 העניק המלך קז'ימייז' השלישי, מלך פולין ליהודים זכות להתיישב במורדות גבעת הטירה, ובעקבות זאת התפתח במקום הרובע היהודי.

במאות ה-16 וה-17 הגיע הרובע לשיא התפתחותו. בתקופה זו קיבלה הקהילה היהודית זכויות מלכותיות שונות, ובהן היתר להקמת בית כנסת בנוי אבן ובית חולים. בשנת 1518 נוסדה בעיר ישיבה ביוזמת הרב שלום שכנא. בשנת 1523 הוענקו ליהודי לובלין זכויות אזרחיות שוות לאלה של הנוצרים, דבר שהביא להתעשרות מהירה של הסוחרים היהודים. בעקבות כך קיבלו הסוחרים הנוצרים מהמלך זיגמונט הראשון, מלך פולין את הפריבילגיה De non tolerandis Judaeis, שהגבילה את מגורי היהודים בחלקים מסוימים של העיר.

בסביבות 1541 נוסד בית הקברות היהודי הראשון בעיר, הידוע בשם בית העלמין הישן. בשנת 1547 הוקם בלובלין בית הדפוס העברי הראשון ביוזמת חיים שוורץ, ובשנת 1578 נוסד בית דפוס נוסף בידי קלונימוס בנו של מרדכי יפה. אחד ההישגים הבולטים של הקהילה היה הקמת הישיבה ובית הכנסת הגדול בשנת 1567, שנודע מאוחר יותר בשם בית הכנסת מהרש"ל. בשנת 1568 חיו ברובע היהודי כ־500 נפש, ובאותה שנה קיבל הרובע את הפריבילגיה De non tolerandis Christianis. בשנת 1581 הוקמה בעיר מועצת ארבע הארצות (או ועד ארבע ארצות), שפעלה עד שנת 1764. בשנת 1602 חיו בלובלין כ־2,000 יהודים, וב־1616 נבנה בית כנסת נוסף.

אחד האירועים הטראגיים בתולדות הרובע היה פלישת הקוזאקים והצבא הרוסי מנסיכות מוסקבה בשנת 1655. במהלך האירועים נרצחו כ־2,000 יהודים והרובע היהודי נהרס כמעט לחלוטין. היהודים ששרדו החלו לשכור דירות ברובע הנוצרי. במאה ה-17 החלו יהודים להתיישב גם באזור קלינובשצ'יזנה (Kalinowszczyzna), שבה חייתה תת־קהילה של קהילת לובלין, וגם שם נבנה בית כנסת נוסף.

### תקופת שיקום והתפתחות
במחצית השנייה של המאה ה-18 חלה התאוששות בקהילה היהודית, ובשנת 1787 חיו בלובלין 4,231 יהודים. בתקופה זו החלו יהודים להתיישב גם בפרברי פיאסקי וויניאבה, שבהם הוקמו בתי כנסת נפרדים. בשנת 1794 הקים יעקב יצחק הורוביץ (החוזה מלובלין) בית כנסת משלו, שהיה בית הכנסת החסידי החוקי הראשון במרכז פולין.

בשנת 1829 נוסד בית קברות יהודי חדש ברחוב Walecznych. בשנת 1854 קרסו תקרות בית הכנסת מהרש"ל, ובשנת 1866 הושלמה בנייתו מחדש. במקביל קמה שושלת חסידית מקומית של צדיקים. נבנה בית כנסת נוסף, ששכן באחוזתו הפרטית של הצדיק ברחוב שרוקה 40.

בשנת 1862 פורסם צו שהעניק שוויון זכויות ליהודים בממלכת פולין, ובעקבותיו החלה האליטה היהודית לעבור למרכז העיר ולרחוב Krakowskie Przedmieście. בשנת 1886 נוסד בית חולים יהודי ברחוב Lubartowska 81, ובסוף המאה ה-19 פעלו בעיר 43 חדרים ללימוד תורה.

### חיסול הרובע
בסוף שנת 1940 חיו בלובלין כ־43,000 יהודים. ב־24 במרץ 1941 פרסם מושל המחוז ארנסט צרנר צו להקמת גטו לובלין. גבולות הגטו היו כדלקמן:

במהלך ריכוז האוכלוסייה בגטו הידרדרו מאוד תנאי התברואה והצפיפות הייתה קשה במיוחד. מצב זה נמשך עד אפריל 1942, אז החל חיסול הגטו. בתוך כחודש גורשו כ־36,000 יהודים למחנות ההשמדה, בעוד שכ־7,000 הועברו לגטו מיידאן טטרסקי הסמוך. יותר מאלף הפולנים שפונו ממיידאן טטרסקי התיישבו בחלק המערבי של הרובע היהודי לשעבר.

בקיץ 1942 החלה הריסת הרובע היהודי. רשימה של 24 רחובות שנועדו להריסה כללה בין היתר את הרחובות Błoniki, Bonifraterska, Cyrulicza, Furmańska, Jateczna, Kowalska, Lubartowska, Nadstawna, Ruska, Szeroka ו־Zamkowa. במהלך ההריסות נאספו פריטים לשימוש חוזר והעבודות מיון הפריטים בוצעו ברובן בידי פועלים יהודים. ביזה נמשכה לצד ההריסה.
## לאחר המלחמה
ממוזער|מבט על חלק מהרובע היהודי לשעבר
במהלך מלחמת העולם השנייה נהרסו כמעט כל מבני הרובע היהודי. רק מספר בתי מגורים נותרו על כנם, בעיקר ברחוב Lubartowska, וכן קטעים מהרחובות Cyrulicza, Furmańska, Kowalska ו־Nadstawna. באתר שבו עבר רחוב Szeroka הוקמה לאחר המלחמה כיכר ציבורית, שנקראה תחילה כיכר "אספות העם" ולאחר מכן כיכר הטירה. סמוך למקום הוצב אובליסק ועליו לוח המציג את מפת הרובע היהודי ההיסטורי.

### האוכלוסייה היהודית ברובע היהודי

## גלריה


קובץ:2013 Old jewish cemetery in Lublin - 11.jpg|בית הקברות העתיק בלובלין, 2013
קובץ:Lublin Castle (8265246).jpg|הרובע היהודי בין השנים 1859–1860
קובץ:Bundesarchiv Bild 101I-019-1229-34, Polen, zwei Soldaten bei Stadtbummel.jpg|שער הכניסה לרובע היהודי
קובץ:Zamek Lubelski, rysunek L. Urmowskiego z 1810 roku.JPG|ציור, הרובע היהודי בלובלין למרגלות הטירה, 1810
קובץ:Bundesarchiv Bild 101I-019-1229-30, Polen, zwei Soldaten bei Stadtbummel.jpg|הרובע היהודי במהלך מלחמת העולם השנייה, 1940
קובץ:Burzenie dzielnicy żydowskiej w Lublinie przez hitlerowców w latach 1942-1943. Na pierwszym planie resztki bimy w sali modlitewnej przy ul. Jatecznej, w głębi bóżnica Macharszala (Czesław Gawdzik).JPG   |הרס הרובע היהודי במרץ 1943



## ראו גם
* יהדות לובלין
* גטו לובלין
* מחנה הריכוז בשדה התעופה בלובלין

## לקריאה נוספת

* Kuwałek R., Wysok W., Lublin. Jerozolima Królestwa Polskiego, Lublin: Stowarzyszenie „Dialog i Współpraca”, 2001, .


## קישורים חיצוניים

* לובלין, באתר יד ושם
* 
* ההיסטוריה של יהודי לובלין, באתר השטעטל הווירטואלי

## הערות שוליים

קטגוריה:לובלין
קטגוריה:מחנות השמדה בפולין
קטגוריה:השואה: מחנות ריכוז
קטגוריה:יהדות לובלין
קטגוריה:גטו לובלין
קטגוריה:מעשי טבח בשואה
קטגוריה:שואת יהודי פולין
קטגוריה:מלחמת העולם השנייה: 1943
קטגוריה:השואה בפרובינציית לובלין
לובלין
לובלין